pythainlp/thaigov-v2-corpus-22032023 huggingface dataset:
วันอังคารที่ 18 มกราคม 2565
PM hands down policy on human resource development and educational reform
PM hands down policy on human resource development and educational reform
January 16, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha commended an establishment ofthe “Higher Education Development Fund”whichwill systematicallymobilizeThai tertiary institutions with the aim topreparethemforglobal disruptive change, andprovideup-to-date knowledgeto human resources. TheHigher Education Development Fundalsopromotescross-institutional studyto enhance students’ knowledge and experiences,andtointegrateinformation and knowledge between different education institutions. The Prime Minister is confident thattheestablishment of “Higher Education Development Fund”would greatly contribute to the development of Thai educational system on par withthose in other countries.
According to the Government Spokesperson, the Prime Minister has placed great importance onthe development of youths and children, and handed down a policy for concerned agencies toenhance children’s capacity, promote educational development and opportunityandtheir access to suitable occupations.They are also instructed totake care of children’s mental health and seek proper measures to minimize their financial burdenincurred fromtheonline study.
วันอาทิตย์ที่ 12 กันยายน 2564
วธ.ชื่นชม "ลิซ่า ลลิษา-ผู้ออกแบบ" นำทุนทางวัฒนธรรมต่อยอดสร้างสรรค์ผ่านการออกแบบแฟชั่น ปลื้มนำวัฒนธรรมไทยสู่ระดับโลก
วธ.ชื่นชม "ลิซ่า ลลิษา-ผู้ออกแบบ" นำทุนทางวัฒนธรรมต่อยอดสร้างสรรค์ผ่านการออกแบบแฟชั่น ปลื้มนำวัฒนธรรมไทยสู่ระดับโลก
วธ.ชื่นชม "ลิซ่า ลลิษา-ผู้ออกแบบ" นำทุนทางวัฒนธรรมต่อยอดสร้างสรรค์ผ่านการออกแบบแฟชั่น ปลื้มนำวัฒนธรรมไทยสู่ระดับโลก
จากกระแสวิพากษ์วิจารณ์ถึงความเหมาะสมของเครื่องประดับศีรษะหรือศิราภรณ์ที่ลลิษา มโนบาล หรือลิซ่า นักร้องสายเลือดไทยและหนึ่งในสมาชิกวง BLACKPINK ประเทศเกาหลีใต้ที่มีชื่อเสียงระดับโลกได้ใส่ในการแสดง MV เพลง “LALISA” นั้น
เมื่อวันที่ 12 กันยายน 2564 นายประสพ เรียงเงิน รองปลัดกระทรวงวัฒนธรรม ในฐานะโฆษกกระทรวงวัฒนธรรม กล่าวว่า กระทรวงวัฒนธรรม (วธ.) ขอแสดงความชื่นชมลิซ่าและผู้ออกแบบชาวไทยที่เป็นผู้ออกแบบเครื่องประดับศีรษะที่ลิซ่าใส่แสดงใน MV นับเป็นตัวอย่างที่ดีในการนำทุนทางวัฒนธรรมมาต่อยอดด้วยความคิดสร้างสรรค์ในด้านการออกแบบแฟชั่นไทย ทำให้ศิลปวัฒนธรรมไทยและงานออกแบบแฟชั่นไทยเป็นที่รู้จักและได้รับการเผยแพร่สู่ระดับโลก ที่ผ่านมา วธ.ได้ดำเนินการส่งเสริมและนำทุนวัฒนธรรมมาต่อยอดในรูปแบบต่างๆ และได้ขับเคลื่อนนโยบายส่งเสริมอุตสาหกรรมวัฒนธรรมและเศรษฐกิจสร้างสรรค์ด้วยการนำคุณค่าของวัฒนธรรมมาต่อยอดสร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ สร้างรายได้จากการท่องเที่ยวและบริการทางวัฒนธรรมให้แก่ชุมชนและประเทศชาติอย่างยั่งยืนโดยเฉพาะอุตสาหกรรมวัฒนธรรมที่มีศักยภาพของไทยหรือ 5F ได้แก่ อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) และเทศกาลประเพณีไทย (Festival) ดังนั้นการนำทุนทางวัฒนธรรมมาต่อยอดโดยการนำความคิดสร้างสรรค์ถือว่าเป็นสิ่งที่ดี เพราะจะให้คนที่ชม mv ดังกล่าวได้ชมความงดงามของวัฒนธรรมไทยในรูปแบบร่วมสมัย ที่ผู้ออกแบบและลิซ่า ได้นำเสนอออกมาให้เข้ากับยุคสมัยและเข้าถึงกลุ่มคนรุ่นใหม่
ด้าน ดร.สุรัตน์ จงดา รักษาการผู้ช่วยอธิการบดีสถาบันบัณฑิตพัฒนศิลป์ และอาจารย์สถาบันบัณฑิตพัฒนศิลป์ กล่าวว่า เครื่องประดับศีรษะหรือศิราภรณ์ที่ ลลิษา หรือลิซ่า ใส่แสดงเรียกว่า “รัดเกล้ายอด” เป็นศิราภรณ์ประกอบการแสดงไทยช่างฝีมือไดัรังสรรค์ศิราภรณ์หลายรูปแบบตั้งแต่อดีตจนปัจจุบัน สามารถนำไปประยุกต์ใช้ได้ตามความเหมาะสม ศิราภรณ์ประดับ ที่เป็นงานศิลปกรรมสร้างสรรค์ หรืองานประยุกต์ศิลป์ที่ได้แรงบันดาลใจจากงานช่างฝีมือโบราณ เป็นทุนทางวัฒนธรรมที่นำไปต่อยอดไปสู่ระดับสากล ซึ่งเป็นศิราภรณ์ประกอบการแสดงที่สร้างสรรค์มาตั้งแต่สมัยอยุธยา ในปัจจุบันมีการสร้างสรรค์รูปแบบใหม่ๆ มาใช้ในการแสดงที่หลากหลายซึ่งถือเป็นงานช่างฝีมือที่สร้างงาน สร้างรายได้จากการทำเครื่องประดับประกอบการแสดง
ทั้งนี้ ความแตกต่างระหว่างชฎา และรัดเกล้ายอด ในการแสดงนาฏศิลป์นั้น ชฎาจะใส่ละครตัวพระ ขนาดทรงสูง มีกรอบหน้า จรหู เป็นชิ้นเดียวกัน สวมใส่ครอบลงบนศีรษะ สำหรับรัดเกล้ายอด เป็นศิราภรณ์ เครื่องประดับสำหรับตัวนางจะสวมตั้งอยู่บนกลางศีรษะ และมีดอกไม้ไหวประดับ สำหรับเครื่องประดับศีรษะ ทั้งชฎา มงกุฎ และรัดเกล้า เป็นสัญลักษณ์ทางการแสดงที่ทำให้คนต่างชาตินึกความเป็นประเทศไทย เป็นเอกลักษณ์ที่มีความงดงาม ตระการตา ซึ่งแม้แต่คณะทูตชาวต่างชาติที่มาเยือนประเทศไทยในอดีต ก็ยังกล่าวถึง รวมทั้ง การแสดงละครเวที การแสดงบัลเล่ต์ในยุโรป และสหรัฐอเมริกาก็ยังใช้เครื่องประดับศีรษะในลักษณะเดียวกันนี้ ประกอบการแสดงอีกด้วย
วันศุกร์ที่ 20 สิงหาคม 2564
กสร. ขานรับข้อสั่งการ รมว. แรงงาน ชี้แจงนายจ้างต้องดูแลสุขภาพลูกจ้างหญิงมีครรภ์ ลดความเสี่ยงจากการทำงานในสถานการณ์โควิด-19
กสร. ขานรับข้อสั่งการรมว.แรงงานขอความร่วมมือนายจ้างดูแลสุขภาพลูกจ้างซึ่งเป็นหญิงมีครรภ์ เพื่อความปลอดภัยต่อสุขภาพและลดความเสี่ยงในการติดเชื้อไวรัสโคโรนา 2019 (COVID – 19)
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม ได้เปิดเผยว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ซึ่งมีแนวโน้มของผู้ป่วยที่ติดเชื้อเพิ่มสูงขึ้น นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้าง ผู้ใช้แรงงานในช่วงสถานการณ์การแพร่ระบาดของโรคติดเชื้อไวรัสนี้เป็นอย่างมาก โดยเฉพาะลูกจ้างซึ่งเป็นหญิงมีครรภ์ เนื่องจากเมื่อติดเชื้อแล้วอาจจะมีความเสี่ยงที่อาการจะรุนแรงกว่าลูกจ้างทั่วไป จึงได้มอบหมายให้กรมสวัสดิการและคุ้มครองแรงงานดำเนินการออกประกาศ กระทรวงแรงงาน เพื่อขอความร่วมมือให้นายจ้างดูแลสุขภาพลูกจ้างซึ่งเป็นหญิงมีครรภ์ที่มีหลักฐานทางการแพทย์รับรองว่าตั้งครรภ์ โดยรัฐมนตรีว่าการกระทรวงแรงงานได้ลงนามในประกาศดังกล่าว เมื่อวันที่ 19 สิงหาคม 2564 เพื่อลดความเสี่ยงในการติดเชื้อไวรัสโคโรนา 2019 (COVID-19) โดยขอให้นายจ้างดำเนินการจัดให้ลูกจ้างซึ่งเป็นหญิงมีครรภ์ทำงานที่บ้าน (Work Form Home) หรือมอบหมายให้ปฏิบัติงานที่ลดความเสี่ยงในการสัมผัส หรือลดการพบปะผู้คนจำนวนมาก โดยคำนึงถึงสุขภาพและความปลอดภัยในการทำงานของลูกจ้างเป็นสำคัญ หรือจัดให้ลูกจ้างซึ่งเป็นหญิงมีครรภ์หยุดงานในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) โดยได้รับค่าจ้าง และวันที่นายจ้างให้ลูกจ้างซึ่งเป็นหญิงมีครรภ์หยุดงานไม่ถือเป็นวันหยุด หรือวันลา และให้นับอายุงานต่อเนื่อง
โฆษก กสร. ได้กล่าวเพิ่มเติมว่า การดำเนินการตามประกาศกระทรวงแรงงานในครั้งนี้นายจ้างควรต้องดำเนินการตามแนวปฏิบัติในการดูแลสุขภาพหญิงตั้งครรภ์ในสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ที่กรมอนามัย กระทรวงสาธารณสุขได้กำหนดไว้ด้วย
วันจันทร์ที่ 27 ธันวาคม 2564
กสร. ห่วงใยลูกจ้างช่วงเทศกาลปีใหม่ ขอความร่วมมือนายจ้างให้ลูกจ้างหยุดงานในปีใหม่นี้
กรมสวัสดิการและคุ้มครองแรงงาน (กสร.) ห่วงใยลูกจ้างช่วงเทศกาลปีใหม่ ออกประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่พร้อมกำหนดชั่วโมงทำงานลูกจ้างสำหรับงานขนส่งทางบก
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ช่วงเทศกาลส่งท้ายปีเก่าต้อนรับปีใหม่ พ.ศ. 2565 ในวันศุกร์ที่ 31 ธันวาคม 2564 และวันเสาร์ที่ 1 มกราคม 2565 ถือเป็นเทศกาลแห่งความสุขของทุกคน ซึ่งสถานประกอบกิจการส่วนใหญ่ประกาศให้เป็นวันหยุดตามประเพณี ตามพระราชบัญญัติคุ้มครองแรงงาน พ.ศ. 2541 เพื่อให้ลูกจ้างได้หยุดต่อเนื่อง และเป็นโอกาสอันดีที่ลูกจ้างจะได้เดินทางกลับไปเยี่ยมครอบครัว ณ ภูมิลำเนาของตนเอง และร่วมกิจกรรมเฉลิมฉลองงานตามประเพณีนิยมที่ปฏิบัติสืบต่อกันมา กสร. ได้เล็งเห็นถึงความสำคัญของเทศกาลแห่งความสุขนี้ จึงมีประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่ โดยขอความร่วมมือให้นายจ้างพิจารณาจัดให้วันศุกร์ที่ 31 ธันวาคม 2564 และวันเสาร์ที่ 1 มกราคม 2565 เป็นวันหยุดตามประเพณีในช่วงเทศกาลวันปีใหม่ให้แก่ลูกจ้าง หากวันหยุดดังกล่าวตรงกับวันหยุดประจำสัปดาห์ ให้เลื่อนวันหยุดตามประเพณีไปหยุดในวันทำงานถัดไป ตามมาตรา 29 แห่งพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม และสำหรับงานขนส่งทางบก นายจ้างต้องจัดให้ลูกจ้างซึ่งทำหน้าที่ขับขี่ยานพาหนะทำงานไม่เกินวันละ 8 ชั่วโมง หากจะให้ทำงานล่วงเวลาต้องไม่เกินวันละ 2 ชั่วโมง โดยได้รับความยินยอมเป็นหนังสือจากลูกจ้าง และในวันทำงานถัดไปห้ามไม่ให้นายจ้างให้ลูกจ้างเริ่มต้นทำงานก่อนครบเวลา 10 ชั่วโมง หลังสิ้นสุดการทำงานของวันทำงานที่ล่วงมาแล้ว เพื่อลดความเสี่ยงในการเกิดอุบัติเหตุทางถนน และลดความสูญเสียต่อร่างกาย ชีวิตและทรัพย์สิน ตามนโยบายการป้องกัน และลดอุบัติเหตุทางถนน “ชีวิตวิถีใหม่ ขับขี่อย่างปลอดภัย ไร้อุบัติเหตุ”
อธิบดี กสร.กล่าวเพิ่มเติมว่า ในการเดินทางกลับภูมิลำเนา ขอให้ลูกจ้างใช้ความระมัดระวังในการขับขี่ยานพาหนะไม่ดื่มเครื่องดื่มแอลกอฮอล์ขณะเดินทาง และขอให้วางแผนการเดินทางไปและกลับเพื่อความสะดวกและปลอดภัย ให้ปฏิบัติตามมาตรการการควบคุมและป้องกันการแพร่ระบาดของโรคติดเชื้อไวรัสโคโรนา 2019 (COVID -19) อย่างเคร่งครัด เพื่อป้องกันผลกระทบจากการเดินทาง อันเนื่องมาจากการรวมตัวของบุคคลจำนวนมากและอาจส่งผลให้เกิดความยุ่งยากในการสอบสวนโรค และการควบคุมการแพร่ระบาดของโรค ทั้งนี้ ขอให้นายจ้าง ลูกจ้าง ผู้ใช้แรงงานทุกท่านมีสุขภาพพลานามัยที่สมบูรณ์ แข็งแรง ปราศจากโรคภัยไข้เจ็บทั้งปวง และมีความสุขกับเทศกาลปีใหม่ 2565 ที่จะมาถึงนี้
วันพุธที่ 16 มีนาคม 2565
ครม. อนุมัติงบกลาง 172 ลบ. จ่ายเงินสงเคราะห์ค่าทำศพผู้สูงอายุ 3,000 บ./ราย
.....
ที่ประชุม ครม. (15 มี.ค. 65) อนุมัติงบประมาณ ปี 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 172.36 ล้านบาท เพื่อเป็นเงินสงเคราะห์ค่าทำศพผู้สูงอายุตามประเพณี รายละ 3,000 บาท ในปี 2564 เพิ่มเติม จำนวน 57,455 คน ซึ่งการขอรับเงินสงเคราะห์ฯ ผู้สูงอายุที่เสียชีวิตจะต้องเข้าหลักเกณฑ์ ดังนี้
.
1.อายุเกิน 60 ปีบริบูรณ์ขึ้นไป
2.มีสัญชาติไทย
3.เป็นผู้มีบัตรสวัสดิการแห่งรัฐ
4.อยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ ดูแล คุ้มครอง หรือสถานใด ๆ ของรัฐ - อปท. ที่ดำเนินการจัดการศพตามประเพณี
.
ผู้ยื่นคำขอ (ครอบครัว ญาติผู้รับผิดชอบจัดการศพ) จะต้องยื่นคำขอในท้องที่ตามทะเบียนบ้านของผู้สูงอายุ (สำนักงานเขต/ พม. จังหวัด/ ที่ว่าการอำเภอ/ เทศบาล/ อบต.) ภายใน 6 เดือน นับตั้งแต่วันที่ออกใบมรณบัตร พร้อมเอกสารสำคัญ เช่น ใบมรณบัตร บัตรสวัสดิการแห่งรัฐของผู้สูงอายุหรือหนังสือรับรอง บัตรประชาชน สมุดบัญชีหรือเลขที่บัญชีธนาคารของผู้ยื่นคำขอ (เพื่อโอนเงิน)
#ไทยคู่ฟ้า#ร่วมต้านโควิด19
-------------------
วันอังคารที่ 24 พฤษภาคม 2565
​โฆษกรัฐบาลเผย นายกฯ เตรียมเดินทางร่วม Nikkei Forum พร้อมแสดงวิสัยทัศน์ในการประชุมฯ เพื่อความร่วมมือในการรับมือ และก้าวข้ามผ่านความท้าทายร่วมกัน
​โฆษกรัฐบาลเผย นายกฯ เตรียมเดินทางร่วม Nikkei Forum พร้อมแสดงวิสัยทัศน์ในการประชุมฯ เพื่อความร่วมมือในการรับมือ และก้าวข้ามผ่านความท้าทายร่วมกัน
วันนี้ (24 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและคณะ ซึ่งประกอบด้วยบุคคลสำคัญ อาทิ นายอาคม เติมพิทยาไพสิฐ รัฐมนตรีว่าการกระทรวงการคลัง และนายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ มีกำหนดการเข้าร่วมการประชุม International Conference on the Future of Asia (Nikkei Forum) ครั้งที่ 27 ระหว่างวันที่ 26-27 พฤษภาคม 2565 ณ กรุงโตเกียว ประเทศญี่ปุ่น ตามคำเชิญของบริษัท Nikkei ซึ่งถือเป็นการเข้าร่วมประชุมด้วยตนเองเป็นครั้งแรก และเป็นการเข้าร่วมการประชุมฯ ในรอบ 9 ปีของนายกรัฐมนตรีของไทยที่ญี่ปุ่น
โดยในการประชุมฯ ครั้งนี้ จะมีผู้แทนระดับสูงของประเทศต่าง ๆ เข้าร่วมการประชุมครั้งนี้ด้วย อาทิ นายกรัฐมนตรีสิงคโปร์ รองนายกรัฐมนตรีเวียดนาม และอดีตนายกรัฐมนตรีมาเลเซีย (ดร. มหาธีร์ โมฮัมหมัด) เป็นต้น และนายกรัฐมนตรีจะใช้โอกาสนี้ในการแสดงวิสัยทัศน์ของไทยในการรับมือกับความท้าทายและความชะงักงันของภูมิภาคเอเชีย และไทย และการก้าวข้ามสถานการณ์ความท้าทายเหล่านี้ โดยทุกฝ่ายต้องทำงานร่วมกัน เพื่อภูมิภาคเอเชียที่จะยังคงเข้มแข็งต่อไป
โดยการเยือนประเทศญี่ปุ่นครั้งนี้ นายรัฐมนตรียังจะได้พบหารือกับนายคิชิดะ ฟูมิโอะ นายกรัฐมนตรีญี่ปุ่นอีกครั้ง หลังจากที่นายกรัฐมนตรีญี่ปุ่นเยือนไทยอย่างเป็นทางการเมื่อวันที่ 1-2 พฤษภาคม 2565
วันศุกร์ที่ 3 ธันวาคม 2564
กลุ่มคนกลางคืน นักร้อง นักดนตรี เฮ! นายก สั่ง รมว.เฮ้ง คลอดมาตรการเยียวยาจ่าย 5,000 ม.33 รับ 2 ต่อ
กลุ่มคนกลางคืน นักร้อง นักดนตรี เฮ! นายก สั่ง รมว.เฮ้ง คลอดมาตรการเยียวยาจ่าย 5,000 ม.33 รับ 2 ต่อ
เมื่อวันที่3ธันวาคม2564นายสุชาติชมกลิ่นรัฐมนตรีว่าการกระทรวงแรงงานเปิดเผยภายหลังการหารือร่วมกับนางสาวสุนทราลักษณ์เพ็ชรกูลที่ปรึกษาด้านนโยบายและแผนงานจากสภาพัฒน์และผู้แทนกลุ่มคนกลางคืนนำโดยคุณธเนสสุขวัฒน์ตัวแทนนักดนตรีผู้จัดงานคอนเสิร์ตคุณวรพจน์นิ่มวิจิตรตัวแทนผู้จัดงานคอนเสิร์ตอีเว้นท์จากสมาพันธ์เครือข่ายคนบันเทิงอาชีพแห่งประเทศไทยถึงแนวทางการเยียวยานักร้องนักดนตรีนักแสดงและผู้ประกอบการสถานบันเทิงคลับผับบาร์ที่ได้รับผลกระทบจากโควิด-19โดยมีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นายสุชาติกล่าวต่อว่าสำหรับแนวทางการช่วยเหลือจะแบ่งเป็น3กลุ่มกลุ่มที่1นายจ้างให้ลงทะเบียนโครงการSME (โครงการส่งเสริมและรักษาระดับการจ้างงาน)ต่ออีก1เดือนเพื่อช่วยเหลือนายจ้างกลุ่มนี้3เดือนโดยไม่มีภาษีกลุ่มที่2ลูกจ้างที่อยู่ในระบบประกันสังคมจะให้ประกันสังคมเยียวยาว่างงานจากเหตุสุดวิสัยจ่าย50เปอร์เซ็นต์และจ่ายอีก5,000บาทจากรัฐบาล(ม.33เรารักกัน)กลุ่มที่3ลูกจ้างที่ไม่อยู่ในระบบประกันสังคมจะได้รับเงินเยียวยาจากรัฐบาลโดยใช้เงินกู้จากรัฐบาลแต่ต้องให้สมาคม/สมาพันธ์รับรองทั้งนี้ได้ตรวจสอบตัวเลขในระบบพบว่าทั้งประเทศคาดว่าอยู่ที่ประมาณไม่เกิน1.5แสนรายซึ่งจะต้องใช้เม็ดเงินกู้จากรัฐบาลเยียวยาประมาณ750ล้านบาทส่วนผู้ที่เกินอายุเกิน65ปีซึ่งไม่เข้าข่ายมาตรา40ของประกันสังคมจะประสานให้กระทรวงวัฒนธรรมสำรวจตัวเลขและเป็นผู้ดูแลเยียวยาต่อไป
“ท่านนายกรัฐมนตรีได้มีความห่วงใยและให้ความสำคัญกับการดูแลช่วยเหลือกลุ่มคนทำงานทุกสาขาอาชีพที่ได้รับผลกระทบจากโควิด-19โดยเฉพาะกลุ่มนักร้องนักดนตรีและอาชีพที่เกี่ยวข้องซึ่งกระทรวงแรงงานจะเร่งดูแลเยียวยาผู้ที่ได้รับผลกระทบทั้งผู้ประกอบการลูกจ้างกลุ่มเหล่านี้ให้ได้รับการช่วยเหลือทุกคนทุกกลุ่มอย่างเร่งด่วนตามนโยบายรัฐบาลโดยไม่ทิ้งใครไว้ข้างหลัง”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
3ธันวาคม2564
วันพฤหัสบดีที่ 26 สิงหาคม 2564
ประกาศ​ ขสมก.​ ประจำวันที่ 26 สิงหาคม 2564 พบพนักงานติดเชื้อไวรัส COVID-19 จำนวน 7 ราย
ประกาศ​ ขสมก.​ ประจำวันที่ 26 สิงหาคม 2564 พบพนักงานติดเชื้อไวรัส COVID-19 จำนวน 7 ราย
1)​ พนักงานขับรถโดยสารปรับอากาศ สาย 517 เพศชาย อายุ 37 ปี
2)​ พนักงานขับรถโดยสารปรับอากาศ สาย 138 เพศหญิง อายุ 40 ปี
3)​ พนักงานเก็บค่าโดยสารรถธรรมดา สาย 117 เพศชาย อายุ 42 ปี (ปัจจุบันปฏิบัติหน้าที่นายท่าปล่อยรถโดยสารธรรมดา สาย 117 เนื่องจากพนักงานป่วย
เป็นโรคไตวายระยะสุดท้าย)
4)​ พนักงานเก็บค่าโดยสารรถปรับอากาศ สาย 138 เพศหญิง อายุ 32 ปี
5)​ พนักงานเก็บค่าโดยสารรถปรับอากาศ สาย 79 เพศหญิง อายุ 50 ปี
6)​ พนักงานขับรถโดยสารธรรมดา สาย 23 เพศชาย อายุ 52 ปี
7)​ พนักงานเก็บค่าโดยสารรถธรรมดา สาย 2 เพศชาย อายุ 42 ปี
วันพฤหัสบดีที่ 11 พฤศจิกายน 2564
บัตรทอง เฮ! ยกระดับ 4 บริการ เพิ่มความสะดวกผู้ป่วยและญาติ
....
สำนักงานหลักประกันสุขภาพแห่งชาติ (สปสช.) ยกระดับการให้บริการแก่ผู้ป่วยในสิทธิบัตรทอง 4 เรื่อง คือ
1.เจ็บป่วยรักษากับหมอประจำครอบครัวในหน่วยบริการปฐมภูมิไหนก็ได้ นำร่องใน จ.ขอนแก่น อุดรธานี นครราชสีมา อุบลราชธานี และ กทม.
2.โรคมะเร็งรับบริการที่ไหนก็ได้ ดำเนินการทั่วประเทศ
3.ย้ายหน่วยบริการได้สิทธิทันที ไม่ต้องรอ 15 วัน ดำเนินการทั่วประเทศ
4.ผู้ป่วยในไม่ต้องกลับไปรับใบส่งตัว นำร่องใน จ.นครราชสีมา และ กทม.
.
พร้อมตั้งเป้าปี 2565 จะขยายบริการให้ผู้ป่วยในไม่ต้องกลับไปรับใบส่งตัวได้ทั่วประเทศ เพื่ออำนวยความสะดวกแก่ผู้ป่วยและญาติ ในกรณีเกิดอุบัติเหตุหรือเจ็บป่วยฉุกเฉินจำเป็นต้องเข้ารับบริการจากหน่วยบริการอื่น
.
สอบถามเพิ่มเติม สายด่วน สปสช. 1330
#ไทยคู่ฟ้า#ร่วมต้านโควิด19
-------------------
วันจันทร์ที่ 8 พฤศจิกายน 2564
กระทรวงการท่องเที่ยวและกีฬา ชี้แจงข้อวิจารณ์การเปิดประเทศไม่เอื้อประโยชน์ให้ผู้ประกอบการ
โฆษกกระทรวงการท่องเที่ยวและกีฬา เผย SHA Plus เป็นการยกระดับจากมาตรฐาน SHA พร้อมมีการปรับปรุงระบบและเพิ่มประสิทธิภาพการให้บริการเว็บไซต์รับสมัครผู้ประกอบการ และยังเปิดให้ลงทะเบียนได้  ที่อาคารการท่องเที่ยวแห่งประเทศไทย
วันที่ 6 พฤศจิกายน 2564 นายคณนาถ หมื่นหนู โฆษกกระทรวงการท่องเที่ยวและกีฬา กล่าวว่า มาตรฐาน SHA Plus เป็นเครื่องหมายที่ได้รับการยกระดับจากมาตรฐาน SHA หรือ Amazing Thailand Safety & Health Administration มาตรฐานความปลอดภัยด้านสุขอนามัยที่กระทรวงการท่องเที่ยวและกีฬา โดย ททท. กระทรวงสาธารณสุข โดย กรมควบคุมโรคกรมอนามัย และกรมสนับสนุนบริการสุขภาพ หน่วยงานภาครัฐและภาคเอกชนร่วมมือกันเพื่อให้ประชาชนและผู้ประกอบการได้ปรับตัวและเตรียมความพร้อมให้สอดคล้องกับมาตรการป้องกันการแพร่ระบาดของโควิด-19 และการใช้ชีวิตวิถีปกติใหม่ (New Normal) เป็นการช่วยควบคุม/ลด การระบาดของเชื้อโควิด-19 ซึ่งส่งผลให้เศรษฐกิจสามารถเดินต่อไปได้ ซึ่งผู้ประกอบการที่ลงทะเบียน SHA Plus จะต้องผ่านเกณฑ์ SHA และพนักงานต้องได้รับการฉีดวัคซีนป้องกันโควิด-19 ครบ 2 เข็มไม่ต่ำกว่า 70% ของพนักงานทั้งหมด โดยพนักงานที่อยู่ในส่วนต้อนรับ หรือ Frontline จะต้องได้รับการฉีดวัคซีน 100% เพื่อสร้างความมั่นใจให้กับผู้ให้บริการ ผู้เข้ารับบริการ และนักท่องเที่ยวทั้งชาวไทยและชาวต่างชาติ
ทั้งนี้ มาตรฐาน SHA เป็นแนวทางในการปฏิบัติตามมาตรการสาธารณสุขและมาตรฐานความปลอดภัยด้านสุขอนามัยสำหรับการบริการในภาคอุตสาหกรรมท่องเที่ยว ครอบคลุมทุกกิจการภาคท่องเที่ยวและภาคบริการ (10 กิจการ/กิจกรรม) ได้แก่
1.ภัตตาคาร/ร้านอาหาร / Street Food 2.โรงแรม/ที่พัก และโฮมสเตย์ 3.นันทนาการและสถานที่ท่องเที่ยว / ชุมชน 4.ยานพาหนะ 5.บริษัทนำเที่ยวและมัคคุเทศก์ 6.สุขภาพและความงาม 7.ห้างสรรพสินค้าและศูนย์การค้า 8.กีฬาเพื่อการท่องเที่ยว 9.การจัดกิจกรม / การประชุม / โรงละคร / โรงมหรสพ 10.ร้านค้าของที่ระลึกและร้านค้าอื่นๆ
ททท. ได้มีการปรับปรุงระบบและเพิ่มประสิทธิภาพการให้บริการเว็บไซต์ในการรับสมัครผู้ประกอบการ โดยปรับปรุงเซิร์ฟเวอร์ (Server) และเพิ่มแบนด์วิดท์ (Bandwidth) ทำให้ระบบมีการประมวลผลที่ดีและรวดเร็วยิ่งขึ้น ซึ่งปัจจุบันสามารถใช้งานได้เป็นปกติแล้ว อีกทั้ง ททท. ได้เพิ่มช่องทางการลงทะเบียนให้กับผู้ประกอบการ โดยได้จัดตั้งศูนย์อำนวยความสะดวก และให้คำปรึกษาในการลงทะเบียน SHA (SHA Clinic) สำหรับผู้ประกอบการทั้ง 10 ประเภทกิจการ ที่ไม่สามารถลงทะเบียนผ่านระบบออนไลน์ได้ โดยผู้ประกอบการสามารถเดินทางมาลงทะเบียนได้โดยตรง ณ บริเวณลานจอดรถชั้น G อาคารการท่องเที่ยวแห่งประเทศไทย สำนักงานใหญ่ ถนนเพชรบุรี เขตราชเทวี กรุงเทพมหานคร ตั้งแต่วันที่ 5 – 19 พฤศจิกายน 2564 ตั้งแต่เวลา 10.00 - 16.00 น. ไม่เว้นวันหยุดราชการ โดยผู้ที่เดินทางมายื่นสมัครจะต้องแสดงหลักฐานการได้รับวัคซีนโควิด-19 ครบตามเกณฑ์ และปฏิบัติตามมาตรการทางสาธารณสุขอย่างเคร่งครัด ซึ่งจะช่วยอำนวยความสะดวก ได้อีกทางหนึ่ง
วันพุธที่ 17 พฤศจิกายน 2564
กสร. ตอบข้อสงสัย พนักงาน รปภ.ทำงานเกิน 8 ชั่วโมง  ส่วนที่เกินถือเป็นการทำงานล่วงเวลา มีสิทธิได้ค่าตอบแทน 1 เท่า
กสร.แจงข้อสงสัยกรณีงานรักษาความปลอดภัย หากทำงานเกิน 8 ชม. ส่วนที่เกินถือเป็นการทำงานล่วงเวลา แต่เนื่องจากลักษณะงานเป็นงานเบา หรืองานที่ไม่ได้ทำต่อเนื่องกัน กม.ยกเว้นไม่มีสิทธิได้รับค่าล่วงเวลาและค่าล่วงเวลาในวันหยุด แต่มีสิทธิได้รับค่าตอบแทน 1 เท่า
นายนิยม สองแก้ว อธิบดีกรมสวัสดิการและคุ้มครองแรงงานชี้แจงว่า กฎหมายคุ้มครองแรงงานกำหนดให้ลูกจ้างทำงานวันละไม่เกิน 8 ชั่วโมง หรือสัปดาห์หนึ่งไม่เกิน 48 ชั่วโมง เนื่องจากมีความมุ่งหมายให้ลูกจ้างได้พักผ่อน ใช้เวลากับครอบครัวรวมถึงพัฒนาตนเองตามหลัก 8:8:8 หากนายจ้างประสงค์ให้ลูกจ้างทำงานเกินเวลาปกติหรือทำงานล่วงเวลา ต้องได้รับความยินยอมจากลูกจ้างเป็นคราว ๆ ไป โดยอาจทำเป็นหนังสือก็ได้ ด้วยวาจาก็ได้ หรือทำติดต่อกันไปหากลักษณะงานนั้นถ้าหยุดจะเสียหายแก่งานหรือเป็นงานฉุกเฉิน กรณีนี้ลูกจ้างมีสิทธิได้รับค่าล่วงเวลาในอัตรา 1.5 เท่า สำหรับวันทำงานปกติ หรือ 3 เท่า สำหรับการทำงานล่วงเวลาในวันหยุด ส่วนกรณีงานอยู่เวรเฝ้าดูแลสถานที่หรือทรัพย์สิน หรืองานรักษาความปลอดภัย ทั้งนายจ้างและลูกจ้างต่างเข้าใจว่าเวลาทำงานปกติของงานรักษาความปลอดภัยจะต้องทำงานวันละ 12 ชั่วโมง ซึ่งเป็นความเข้าใจที่คลาดเคลื่อน ในความเป็นจริงแล้วเป็นการทำงานเวลาทำงานปกติวันละ 8 ชั่วโมง และทำงานล่วงเวลาวันละ 4 ชั่วโมง หากนายจ้างให้ลูกจ้างทำงานล่วงเวลา ต้องได้รับความยินยอมจากลูกจ้างเป็นคราว ๆ ไป การตกลงในสัญญาจ้างตั้งแต่แรกที่เข้าทำงานว่าลูกจ้างต้องยินยอมทำงานล่วงเวลา ไม่ถือว่าเป็นการให้ความยินยอมตลอดไป ทั้งนี้ ลักษณะงานรักษาความปลอดภัยโดยทั่วไปไม่ใช่งานในกระบวนการผลิตหรือธุรกิจหลักของสถานประกอบกิจการ มีลักษณะเป็นงานเบา (LightWork)หรืองานที่ไม่ได้ทำต่อเนื่องกันตลอดเวลา กฎหมายจึงกำหนดข้อยกเว้นเรื่องอัตราค่าตอบแทนการทำงานล่วงเวลาแตกต่างจากงานทั่วไป งานประเภทนี้ลูกจ้างไม่มีสิทธิได้รับค่าล่วงเวลาและค่าล่วงเวลาในวันหยุดแต่มีสิทธิได้รับค่าตอบแทน1เท่า ตามกฎกระทรวงกำหนดงานที่ลูกจ้างไม่มีสิทธิได้รับค่าล่วงเวลาและค่าล่วงเวลาในวันหยุดพ.ศ. 2552ออกตามความในพระราชบัญญัติคุ้มครองแรงงาน พ.ศ. 2541 ทั้งนี้เพื่อไม่ให้เป็นภาระแก่สถานประกอบกิจการหรือนายจ้าง อย่างไรก็ดีหากนายจ้างตกลงจ่ายค่าล่วงเวลาสูงกว่าอัตราที่กฎหมายกำหนดก็สามารถทำได้ หรือลูกจ้างอาจดำเนินการยื่นข้อเรียกร้องต่อนายจ้างจนมีข้อตกลงเกี่ยวกับการจ่ายค่าล่วงเวลาอัตราสูงกว่าที่กฎหมายกำหนดก็สามารถทำได้
อธิบดี กสร.กล่าวเพิ่มเติมว่า สำหรับข้อเสนอของกลุ่มลูกจ้างในงานรักษาความปลอดภัยที่ต้องการแก้กฎหมายให้มีการจ่ายค่าล่วงเวลาในอัตรา1.5เท่าของอัตราค่าจ้างต่อชั่วโมง เช่นเดียวกันกับลูกจ้างซึ่งทำงานในงานทั่วไปนั้น กรมจะได้ดำเนินการเปิดรับฟังความคิดเห็นจากทุกภาคส่วนเพื่อประกอบการพิจารณาแก้ไขกฎหมายต่อไป
วันพุธที่ 23 มิถุนายน 2564
ไทยยังคงสถานะ Watch List การคุ้มครองทรัพย์สินทางปัญญาของไทย
วันอาทิตย์ที่ 23 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สำนักงานผู้แทนการค้าสหรัฐอเมริกา หรือ USTR ประกาศสถานะการคุ้มครองทรัพย์สินทางปัญญาของไทยภายใต้กฎหมายการค้าสหรัฐฯ มาตรา 301 พิเศษ ประจำปี 2564 ยังคงรักษาสถานะอยู่ในบัญชีประเทศที่ต้องจับตามอง หรือ Watch List โดยสหรัฐฯ ชื่นชมรัฐบาลไทยที่ให้ความสำคัญด้านการคุ้มครองและป้องปรามการละเมิดทรัพย์สินทางปัญญาอย่างต่อเนื่อง ทั้งในท้องตลาดและบนอินเทอร์เน็ต รวมทั้งพัฒนากฎหมายให้ทันสมัยตอบโจทย์กับสถานการณ์ปัจจุบัน ขณะเดียวกันรัฐบาลจะเดินหน้าร่วมกับทุกภาคส่วนเพื่อผลักดันให้ไทยหลุดจากทุกบัญชีในอนาคต เพื่อสร้างความมั่นใจให้กับนักลงทุนและเจ้าของทรัพย์สินทางปัญญาที่อยากจะเข้ามาลงทุนในบ้านเรา กระตุ้นให้เกิดการหมุนเวียนในระบบเศรษฐกิจอีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 17 สิงหาคม 2565
รัฐมนตรีว่าการกระทรวงคมนาคม ให้ นายฟิลิป โก๊ะ รองประธานภูมิภาคเอเชียแปซิฟิกจากสมาคมขนส่งทางอากาศระหว่างประเทศ ประจำสำนักงานใหญ่ ณ ประเทศสิงคโปร์ เข้าเยี่ยมคารวะ
...
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายฟิลิป โก๊ะ รองประธานภูมิภาคเอเชียแปซิฟิกจากสมาคมขนส่งทางอากาศระหว่างประเทศ ประจำสำนักงานใหญ่ ณ ประเทศสิงคโปร์ เข้าเยี่ยมคารวะในโอกาสที่เดินทางเยือนประเทศไทย
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ Mr. Phillip Goh (ฟิลิป โก๊ะ) รองประธานภูมิภาคเอเชียแปซิฟิก สมาคมขนส่งทางอากาศระหว่างประเทศ (International Air Transport Association: IATA) ประจำสำนักงานใหญ่ ณ ประเทศสิงคโปร์ พร้อมด้วย นางหทัยพร สุวรรณเมธาจารย์ ผู้จัดการอุตสาหกรรมการบินสัมพันธ์ IATA และคณะ เข้าเยี่ยมคารวะ เนื่องในโอกาสที่รองประธานภูมิภาคเอเชียแปซิฟิกเดินทางมาเยือนประเทศไทย โดยมี นายชยธรรม์ พรหมศร ปลัดกระทรวงคมนาคม นายปริญญา แสงสุวรรณ อธิบดีกรมท่าอากาศยาน นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) นายสุทธิพงษ์ คงพูล ผู้อำนวยการสำนักงานการบินพลเรือนแห่งประเทศไทย และผู้อำนวยการกองการต่างประเทศ สำนักงานปลัดกระทรวงคมนาคม เข้าร่วมหารือ ในวันที่ 17 สิงหาคม 2565 ณ ห้องประชุม 204 ชั้น 2 อาคารรัฐสภา
นายศักดิ์สยาม ชิดชอบ เปิดเผยว่า ในวันนี้ (17 สิงหาคม 2565) นายฟิลิป โก๊ะ ได้เข้าเยี่ยมคารวะ เนื่องในโอกาสที่รองประธานภูมิภาคเอเชียแปซิฟิกเดินทางมาเยือนประเทศไทย โดยทั้งสองฝ่ายได้ร่วมกันหารือ ถึงมาตรการที่ประเทศได้ปรับปรุงล่าสุด สำหรับการเดินทางทางอากาศเพื่อเข้ามายังประเทศไทย ซึ่งพลเอก ประยุทธ์ จันทร์โอชา นายกรัฐมนตรี ได้มีความห่วงใยถึงแนวทางในการพัฒนาและปรับปรุงมาตรการด้านความปลอดภัย และอำนวยความสะดวกในการเดินทางเข้าประเทศของชาวต่างชาติ เพื่อกระตุ้นการเติบโตทางเศรษฐกิจจากการเดินทางทางอากาศให้เพิ่มมากขึ้น สำหรับการดำเนินงานของกระทรวงฯ ได้ดำเนินการอำนวยความสะดวกในการเดินทาง ด้วยระบบขนส่งสาธารณะ ให้ครอบคลุมทุกมิติ ทั้งทางบก ทางราง ทางน้ำ และทางอากาศ เพื่อรองรับนักท่องเที่ยว ตามนโยบายการเปิดประเทศของรัฐบาล พร้อมทั้งได้เน้นย้ำให้เจ้าหน้าที่ทุกส่วนงานปฏิบัติตามมาตรการด้านสาธารณสุขอย่างเคร่งครัด
ในโอกาสนี้ นายฟิลิป โก๊ะ และคณะ ได้กล่าวแสดงความขอบคุณกระทรวงฯ ในการออกมาตรการเยียวยาต่าง ๆ ด้านการบินในช่วงสถานการณ์การแพร่ระบาดของโรคติดเชื้อไวรัส COVID-19 ซึ่งช่วยให้สถานการณ์
การเดินทางระหว่างประเทศดีขึ้น ทั้งนี้ IATA จะทำหน้าที่สนับสนุนให้การบินระหว่างประเทศกลับมาสู่สถานการณ์ตามปกติโดยเร็วที่สุด และยังได้รายงานการถอดบทเรียนด้านการบริหารจัดการสนามบินของสหภาพยุโรปให้กระทรวงฯ รับทราบ เพื่อนำไปเป็นแนวทางพัฒนาการดำเนินงานด้านการบินของประเทศไทยให้ดียิ่งขึ้น
รัฐมนตรีว่าการกระทรวงคมนาคม กล่าวเพิ่มเติมว่า ทั้งสองฝ่ายจะนำข้อหารือในวันนี้ไปดำเนินการปรับปรุงแก้ไขการดำเนินงาน และเน้นย้ำมาตรการความปลอดภัยด้านการบินและการเดินทางระหว่างประเทศตลอดจนพร้อมผลักดันความร่วมมือในทุกด้าน เพื่ออำนวยความสะดวกแก่นักท่องเที่ยวในการเยือนประเทศไทยต่อไป
วันจันทร์ที่ 15 สิงหาคม 2565
มท.1 ลงพื้นที่จังหวัดเชียงราย ติดตามสถานการณ์อุทกภัย ย้ำคนไทยไม่ทิ้งกัน นายกเป็นห่วงประชาชน น้ำท่วม สั่งมหาดไทย เยียวยาเร่งด่วน
มท.1 ลงพื้นที่จังหวัดเชียงราย ติดตามสถานการณ์อุทกภัย ย้ำคนไทยไม่ทิ้งกัน นายกเป็นห่วงประชาชน น้ำท่วม สั่งมหาดไทย เยียวยาเร่งด่วน
วันนี้ (15 ส.ค. 2565) พล.อ. อนุพงษ์ เผ่าจินดา รัฐมนตรี​ว่าการ​กระทรวงมหาดไทย​ เเละนายสุทธิพงษ์ จุลเจริญ ปลัดกระทรวงมหาดไทย ลงลงพื้นที่อำเภอแม่จัน​ และตลาดสายลมจอย อำเภอแม่สาย จังหวัดเชียงราย เพื่อติดตามสถานการณ์​อุทกภัยจากพายุ มู่หลาน รวมถึง ตรวจการปฏิบัติ​งานของหน่วยงานต่าง ๆ ในการช่วยเหลือประชาชน พร้อมทั้งให้กำลังใจเจ้าหน้าที่ผู้ปฏิบัติงาน ทั้งนี้เบื้องต้นทางภาครัฐได้จัดเตรียม รถประกอบอาหาร 2 คัน รถผลิตน้ำดื่ม เครื่องสูบน้ำ เเละเตรียมแผนฟื้นฟูหลังน้ำลด ในการทำความสะอาดบ้านเรือนให้กับประชาชน พร้อมมอบถุงยังชีพ เป็นเครื่องอุปโภคบริโภค ให้กับประชาชน​ที่ได้รับผลกระทบจากน้ำท่วม เเละมอบเงิน จำนวน 59,400 บาท ให้กับ มารดาของนายสมศักดิ์ มณีจันทร์สุข ผู้เสียชีวิตจากเหตุอุทกภัยในพื้นที่อำเภอเมืองเชียงรายด้วย ทั้งนี้ พลเอก อนุพงษ์ ยังกล่าวกับผู้ประสบภัยด้วยว่า ท่านนายกรัฐมนตรี พลเอกประยุทธ์ จันทร์โอชา ฝากกำลังใจเเละความห่วงใยมาให้ทุกคน ทุกคนเป็นคนไทย ไม่ต้องตกใจ เราไม่ทอดทิ้งกัน ทั้งนี้ ได้กำชับผู้ว่าราชการจังหวัดเชียงราย สำรวจความเสียหายของพื้นที่เกษตรกรรม เพื่อเตรียม เยียวยาให้กับผู้ประสบอุทกภัยด้วย ทั้งนี้ได้น้อมนำพระบรมราโชบายของพระบาทสมเด็จพระเจ้าอยู่หัว ในการทำให้พี่น้องประชาชนกลับมาใช้ชีวิตให้เป็นปกติสุขโดยเร็ววัน
"กระทรวงมหาดไทยได้ย้ำเตือนผู้ว่าราชการจังหวัดทุกจังหวัดเตรียมความพร้อมรับสถานการณ์อุทกภัยในช่วงฤดูฝน ทั้งด้านการเตรียมความพร้อม เฝ้าระวังและติดตามสถานการณ์ พร้อมจัดทำแผนเผชิญเหตุ วางแผนระบายน้ำและเพิ่มพื้นที่รองรับน้ำ การตรวจสอบความมั่นคงแข็งแรงของสถานที่ใช้กักเก็บน้ำ หรือกั้นน้ำ และแจ้งเตือนภัย และระยะที่ 2 ด้านการเผชิญเหตุ โดยจัดตั้งศูนย์บัญชาการเหตุการณ์จังหวัด อำเภอ และศูนย์ปฏิบัติการฉุกเฉินท้องถิ่น เป็นศูนย์ควบคุมสั่งการ และอำนวยการระดมสรรพกำลังระหว่างหน่วยงานทั้งฝ่ายพลเรือน หน่วยทหาร องค์กรปกครองส่วนท้องถิ่น องค์กรสาธารณกุศลและภาคีเครือข่ายต่าง ๆ ในพื้นที่ ร่วมเฝ้าระวัง กำจัดสิ่งกีดขวางทางน้ำ เร่งระบายน้ำ และจัดชุดปฏิบัติการให้ความช่วยเหลือประชาชนแต่ละด้านให้ครอบคลุม ทั้งด้านการดำรงชีพ การจัดตั้งโรงครัวพระราชทาน การให้ความช่วยเหลือด้านอาหาร น้ำดื่ม การรักษาพยาบาลแก่ผู้ประสบภัยและด้านอื่น ๆ รวมทั้งการฟื้นฟูพื้นที่ที่ได้รับผลกระทบจากอุทกภัย เช่น การเร่งซ่อมเเซมเส้นทางที่ชำรุดถูกหรือตัดขาด เพื่อให้ประชาชนสามารถกลับมามีชีวิตได้ตามปกติโดยเร็ว" พลเอก อนุพงษ์ กล่าวในช่วงท้าย
ด้านนายสุทธิพงษ์ จุลเจริญ ปลัดกระทรวงมหาดไทย กล่าวว่า ขณะนี้ทางกระทรวงมหาดไทย ได้เฝ้าระวังการเกิดสถานะการอุทกภัยจากกรณีน้ำท่วมฉับพลันน้ำป่าไหลหลากน้ำล้นตลิ่งและมีน้ำท่วมขังใน 11 จังหวัด ประกอบด้วย จังหวัดเชียงราย แม่ฮ่องสอน เชียงใหม่ พะเยา น่าน ลำปาง แพร่ พิษณุโลกนครพนม เลย และจังหวัดปราจีนบุรี ประชาชนได้รับผลกระทบ 5,965 ครัวเรือน มีผู้เสียชีวิต 1 ราย (ที่จังหวัดเชียงราย) เกิดจากเหตุไฟฟ้าช๊อต ซึ่งทางจังหวัดเชียงรายได้ให้การช่วยเหลือแก่ครอบครัวผู้เสียชีวิต แล้วปัจจุบันสถานการณ์อุทกภัยยังส่งผลกระทบในพื้นที่ 2 จังหวัด ได้แก่ จังหวัดเชียงราย และจังหวัดน่าน ประชาชนได้รับผลกระทบ 4,788 ครัวเรือน ซึ่งจะต้องเร่งสำรวจความเสียหายเเละให้การเยียวยา ให้ความช่วยเหลือต่อไป
วันพุธที่ 6 เมษายน 2565
เปิดความคืบหน้าการดำเนินงานด้านสาธารณสุข ตั้งแต่ปี 2557 - 2565
.....
เปิดความคืบหน้าการดำเนินงานด้านสาธารณสุข ตั้งแต่ปี 2557 - 2565 เพื่อให้ประชาชนเข้าถึงบริการสุขภาพอย่างทั่วถึง เป็นธรรม โดยสำนักงานหลักประกันสุขภาพแห่งชาติ (สปสช.) ได้ยกระดับงานบริการกว่า 50 รายการ ตามข้อสั่งการของนายกรัฐมนตรี
.
อ่านเพิ่มเติม คลิก https://bit.ly/3x0ZxEY
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 10 มกราคม 2565
นายกรัฐมนตรีห่วงกรณีพบผู้ป่วยโควิด-19 ในเด็กเพิ่มขึ้น ย้ำโรงพยาบาลทุกแห่งต้องรับผู้ป่วยเด็กหรือช่วยเหลือด้านการส่งต่อ
นายกรัฐมนตรีห่วงกรณีพบผู้ป่วยโควิด-19 ในเด็กเพิ่มขึ้น ย้ำโรงพยาบาลทุกแห่งต้องรับผู้ป่วยเด็กหรือช่วยเหลือด้านการส่งต่อ พร้อมกำชับสถาบันสุขภาพเด็กฯ เตรียมความพร้อมรักษาผู้ป่วยทุกกลุ่มและระดับอาการ
วันที่ 10 ม.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่าพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีความห่วงใยต่อกรณีที่ได้พบผู้ป่วยโควิด-19 ในเด็กเพิ่มขึ้น รวมถึงที่มีการเผยแพร่ในสื่อว่าได้เกิดกรณีโรงพยาบาลปฏิเสธการรับรักษาเด็ก โดยในเรื่องนี้นายกรัฐมนตรีขอให้กระทรวงสาธารณสุขกำชับโรงพยาบาลทุกแห่งทั้งรัฐและเอกชน อย่าปฏิเสธการรับผู้ป่วยเข้ารักษา หากเกิดกรณีผู้ป่วยเต็มให้มีการประสานงานส่งต่อผู้ป่วยให้เร็วที่สุด โดยต้องให้ความสำคัญกับผู้ป่วยกลุ่มนี้เป็นลำดับแรก
“ท่านนายกรัฐมนตรีมีความกังวลต่อกรณีที่มีการปฏิเสธไม่รับเด็กเข้ารักษาในโรงพยาบาล ท่านขอให้กระทรวงสาธารณสุขวางระบบเพื่อให้มีการรับหรือส่งต่อที่มีประสิทธิภาพ มีระบบให้คำปรึกษาในการรักษาผู้ป่วยกลุ่มนี้ให้เร็วที่สุด เนื่องจากเด็กมีภูมิคุ้มกันน้อยเพราะยังไม่ได้รับวัคซีนเหมือนผู้ใหญ่” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า นายกรัฐมนตรีกำชับให้สถาบันเด็กแห่งชาติมหาราชราชินีซึ่งเป็นสถาบันหลักที่มีความเชี่ยวชาญในการดูแลรักษาโรคเด็ก ให้เตรียมการให้พร้อมเพื่อรองรับการรักษาผู้ป่วยโควิดเด็กทุกกลุ่มทุกระดับอาการ และเป็นหน่วยงานหลักในการให้คำแนะนำเกี่ยวกับการรักษาผู้ป่วยเด็กแก่โรงพยาบาลทั่วประเทศ ทั้งขั้นตอนวิธีการดูแล การเตรียมยาน้ำฟาร์วิพิราเวียร์สำหรับเด็ก เป็นต้น
สำหรับผู้ปกครอง มีข้อแนะนำว่าในช่วงที่แนวโน้มจำนวนผู้ติดเชื้อใหม่ยังเพิ่มขึ้นนี้ ขอให้หลีกเสี่ยงการพาเด็กไปในสถานที่ที่มีคนจำนวนมากซึ่งจะเพิ่มโอกาสให้เด็กรับเชื้อมากขึ้น และขอแนะนำให้ผู้ปกครองซึ่งต้องอยู่ใกล้ชิดเด็กให้เข้ารับวัคซีนให้ครบโดส เพื่อลดโอกาสที่จะนำเชื้อมาสู่เด็กด้วย ส่วนของการคัดกรองเพื่อนำเด็กเข้าสู่การรักษาให้เร็วที่สุด เนื่องจากเด็กจะไม่สามารถถ่ายทอดอาการของตนเองได้เหมือนผู้ใหญ่ ขอให้ผู้ปกครองเฝ้าสังเกตอาการ หากเด็กมีไข้ ไอ มีน้ำมูกและมีประวัติไปยังพื้นที่เสี่ยง หรือมีคนในครอบครัวเป็นผู้ป่วยโควิด-19 ถือว่าเด็กมีความเสี่ยงควรใช้ชุดตรวจ ATK ที่ปัจจุบันมีทั้งแบบตรวจโพรงจมูกและน้ำลายเพื่อตรวจคัดกรอง
หากให้ผลลบควรตรวจซ้ำในวันที่ 3-4 แต่หากผลเป็นบวกกรณีอยู่ในภูมิภาคให้ติดต่อโรงพยาบาลใกล้บ้าน หากอยู่ใน กทม. และปริมณฑล สามารถติดต่อไปยังสถาบันสุขภาพเด็กแห่งชาติมหาราชินี หรือติดต่อสายด่วน สปสช. 1330 เพื่อเข้าสู่ระบบการรักษา
น.ส.ไตรศุลี กล่าวว่า เมื่อเร็ว ๆ นี้ นายอนุทิน ชาญวีรกูล รองนายกรัฐมนตรีและรมว.สาธารณสุข ก็ได้มีข้อสั่งการให้กรมการแพทย์ร่วมกับภาคีเครือข่ายร่วมกันดูแลผู้ป่วยโควิดกลุ่มเด็กให้ดีที่สุด ซึ่งล่าสุดได้มีการประสานกับ กทม. ให้จัดทำเตียง Community Isolation (CI) สำหรับเด็กและครอบครัวเอาไว้ 6 โซน โซนละ 1 แห่ง ทั่วกรุงเทพฯ แห่งละอย่างน้อย 50 เตียง โดย 1 ห้องเด็กอยู่ร่วมกัน 3-4 คน พร้อมให้สถาบันเด็กแห่งชาติมหาราชินีเผยแพร่วิธีการเตรียมยาน้ำฟาวิพิราเวียร์สำหรับเด็ก ผ่านทาง YouTube เผยแพร่แก่โรงพยาบาลทั่วประเทศให้เตรียมยาได้ด้วยวิธีการที่ไม่ยุ่งยาก
วันอังคารที่ 15 กุมภาพันธ์ 2565
สปสช. ย้ำ! ประชาชนยังรักษาโรคโควิด-19 ฟรี หากป่วยฉุกเฉินวิกฤติเข้า รพ. เอกชน ได้
.....
สำนักงานหลักประกันสุขภาพแห่งชาติ (สปสช.) เผยถึงกรณีการปลดโควิด-19 ออกจากโรคฉุกเฉินวิกฤติว่า ขณะนี้ยังไม่มีการปลดแต่อย่างใด แต่หากมีการประกาศออกมา ประชาชนจะยังคงได้รับการรักษาโดยไม่มีค่าใช้จ่ายเช่นเดิม ไม่ได้ "หมดสิทธิรักษาฟรี” เพียงแต่กลับมาเข้าช่องทางการรักษาตามสิทธิของแต่ละคน ส่วน รพ. เอกชน ยังคงเข้ารับบริการได้หากมีอาการเจ็บป่วยฉุกเฉินวิกฤติ
.
สำหรับการเข้ารักษาใน รพ. เอกชน จะดูอาการเป็นหลัก หากป่วยโควิดแล้วมีอาการฉุกเฉินด้วย เช่น มีไข้สูง หายใจไม่สะดวก หอบเหนื่อย ความดันต่ำ ไม่ค่อยรู้สึกตัว ก็สามารถเข้า รพ. เอกชน ที่อยู่นอกระบบได้ โดยกองทุนสุขภาพของผู้ป่วยรายนั้น ๆ จะตามไปดูแลให้
.
สอบถามข้อมูลเพิ่มเติมได้ที่ สายด่วน สปสช. 1330 ตลอด 24 ชม. หรือ LINE @nhso >>https://lin.ee/zzn3pU6
#ไทยคู่ฟ้า#ร่วมต้านโควิด19
-------------------
วันพุธที่ 18 สิงหาคม 2564
ท่าเรือแหลมฉบัง เตรียมลงนามร่วมกับท่าเรือเมืองเซี่ยเหมินเป็นท่าเรือพี่น้อง (Sister Port)
...
เรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย เปิดเผยว่า ท่าเรือแหลมฉบัง (ทลฉ.) การท่าเรือแห่งประเทศไทย (กทท.) เตรียมดำเนินการลงนามข้อตกลงเป็นท่าเรือพี่น้อง (Sister Port)ร่วมกับท่าเรือเมืองเซี่ยเหมินแห่งสาธารณรัฐประชาชนจีน เพื่อส่งเสริมและร่วมมือกันทางธุรกิจ และพัฒนาโอกาสทางการค้าด้านโลจิสติกส์ แลกเปลี่ยนความรู้ ประสบการณ์ในด้านการขนส่งทางน้ำและโลจิสติกส์ การบริหารจัดการท่าเรือ และเทคโนโลยีสารสนเทศเพื่อร่วมกันดำเนินงานอย่างยั่งยืน
สำหรับการดำเนินการดังกล่าว จะมุ่งเสริมสร้างความร่วมมือระหว่างสองท่าเรือ เพื่อส่งเสริมบทบาทของกันและกันในการพัฒนาความร่วมมือด้านเศรษฐกิจและการค้าระหว่างสองประเทศ อาทิ เปิดเส้นทางการเดินเรือใหม่ เพิ่มจำนวนสายการเดินเรือ อำนวยความสะดวกในการขนส่งสินค้า และพัฒนาสภาพแวดล้อมทางธุรกิจของทั้งสองท่าเรือ ซึ่งทั้งสองฝ่ายอาจมีการทำกิจกรรมส่งเสริมการตลาดระหว่างกันเพื่อดึงดูดให้มีผู้ใช้บริการของท่าเรือเพิ่มขึ้น อันนำมาซึ่งปริมาณการใช้บริการยกขนสินค้า และโอกาสทางธุรกิจที่เพิ่มขึ้น
โดยจะส่งเสริมแลกเปลี่ยนข้อมูลและความรู้ในการพัฒนาการบริหารจัดการ และการปฏิรูปท่าเรือ รวมทั้งเทคโนโลยีและเครื่องมือที่ทันสมัย ซึ่งสามารถยกระดับการบริหารจัดการท่าเรือให้ดีขึ้น สำหรับในด้านการจัดการองค์ความรู้จะส่งเสริมการฝึกอบรมทางวิชาการและแลกเปลี่ยนความรู้อย่างมีประสิทธิภาพ รวมทั้งจัดการฝึกอบรม / สัมมนา และการศึกษาดูงาน เพื่อเป็นการส่งเสริมความร่วมมือทางธุรกิจและความสัมพันธ์อันดี
ปัจจุบันท่าเรือเมืองเซี่ยเหมินเป็นท่าเรือน้ำลึกที่สำคัญตั้งอยู่บนเกาะเซี่ยเหมินชายฝั่งแผ่นดินใหญ่ที่อยู่ติดกัน และบริเวณปากแม่น้ำจิ่วหลงเจียงทางตอนใต้ของฝูเจี้ยนของจีน เป็นท่าเรือขนส่งสินค้าระหว่างประเทศและติดอันดับ 7 ท่าเรือชั้นนำของสาธารณรัฐประชาชนจีน มีปริมาณการขนส่งสินค้าเป็นอันดับที่ 14 ของโลก
วันจันทร์ที่ 14 มีนาคม 2565
นายกฯ ยินดี “บาส-ปอป้อ” คว้าแชมป์การแข่งขันแบดมินตันในประเภทคู่ผสม และวิว กุลวุฒิ คว้าแชมป์ในประเภทชายเดี่ยว ในรายการ Yonex Gainward German Open 2022
นายกฯ ยินดี “บาส-ปอป้อ” คว้าแชมป์การแข่งขันแบดมินตันในประเภทคู่ผสม และวิว กุลวุฒิ คว้าแชมป์ในประเภทชายเดี่ยว ในรายการ Yonex Gainward German Open 2022
วันที่ 14 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีที่ บาส เดชาพล พัววรานุเคราะห์ และ ปอป้อ ทรัพย์สิรี แต้รัตนชัย คู่มืออันดับ 1 ของโลก ชนะ Ou Xuan Yi และ Huang Ya Qiong จากจีน ด้วยคะแนน 21-11 และ 21-9 ในการแข่งขันรอบชิงชนะเลิศแบดมินตันคู่ผสม รายการ โยเน็กซ์ เกนวอร์ด เยอรมัน โอเพน 2022 (Yonex Gainward German Open 2022) ทัวร์นาเมนต์ระดับเวิลด์ทัวร์ 300 ที่เมืองมูลไฮม์อันแดร์รูร์ ประเทศเยอรมนี
โฆษกรัฐบาลระบุว่า การได้แชมป์รายการนี้ส่งผลให้บาสและปอป้อได้แชมป์เวิลด์ทัวร์เป็นรายการที่ 6 ติดต่อกัน ต่อเนื่องจากปีที่แล้ว นับเป็นผลงานที่ยอดเยี่ยมของนักแบดมินตันประเภทคู่ผสมของไทย
ด้านประเภทชายเดี่ยว วิว กุลวุฒิ วิทิตศานต์ นักกีฬาแบดมินตันดาวรุ่งมือ 20 ของไทย ในรอบชิงชนะเลิศ พบกับ Sen Lakshya ของอินเดีย ที่ชนะ Viktor Axelsen มือ 1 ของโลก จากเดนมาร์ก มาในรอบก่อนชิงชนะเลิศ โดยในรอบชิงชนะเลิศ วิวสามารถเอาชนะไปได้ทั้ง 2 เซต ด้วยคะแนน 21-18 และ 21-15
“ความสำเร็จของนักกีฬาไทยในรายการแข่งขันกีฬาระดับโลกสะท้อนให้เห็นถึงศักยภาพ และความสามารถของนักกีฬาไทยที่สามารถสร้างผลงานได้โดดเด่น นำความสุขมาสู่คนไทยทั้งประเทศ รวมทั้งเป็นแบบอย่างของเยาวชนที่ประสบความสำเร็จจากความมุ่งมั่น ไม่ย่อท้อ นอกจากนี้ นายกรัฐมนตรียังกล่าวชื่นชมสมาคมกีฬาแบดมินตันแห่งประเทศไทย ในพระบรมราชูปถัมภ์ รวมถึงทุกคน ที่มีส่วนสนับสนุนผลักดันนักกีฬาแบดมินตันของไทย” นายธนกร กล่าว
วันศุกร์ที่ 4 มีนาคม 2565
นายกฯ ย้ำให้ประชาชนมั่นใจระบบการรักษาผู้ติดเชื้อโควิด-19  OPD case ภายใต้ขยายบริการ "เจอ แจก จบ"  รองรับผู้ป่วยกลุ่มสีเขียวที่เพิ่มขึ้นอย่างทั่วถึง
นายกฯ ย้ำให้ประชาชนมั่นใจระบบการรักษาผู้ติดเชื้อโควิด-19  OPD case ภายใต้ขยายบริการ "เจอ แจก จบ"  รองรับผู้ป่วยกลุ่มสีเขียวที่เพิ่มขึ้นอย่างทั่วถึง
วันที่ 4 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การระบาดของโรคติดเชื้อไวรัสโคโรนา 2019 (โควิด-19) และสายพันธุ์โอมิครอน (Omicron) ในประเทศไทยและต่างประเทศแม้ยังมีผู้ติดเชื้อเพิ่มขึ้นต่อเนื่องแต่พบอาการรุนแรงน้อยกว่าการระบาดก่อนหน้า โดยขณะนี้อัตราผู้เสียชีวิตในรอบ 7 วัน ประเทศไทยยังมีอัตราต่ำกว่าหลายประเทศ ขณะที่การใช้เตียงในโรงพยาบาลร้อยละ 57 ดังนั้น รัฐบาลจึงมีการปรับการดูแลรักษาให้สอดคล้องกับสถานการณ์ โดยนายกรัฐมนตรีขอให้ประชาชนมั่นใจต่อระบบการรักษาภายใต้โครงการการขยายบริการ "เจอ แจก จบ" เพื่อรองรับผู้ป่วยกลุ่มสีเขียวหรือที่อาการไม่รุนแรงมากอย่างทั่วถึง เพราะเมื่อเข้าสู่ระบบผู้ป่วยนอก ทุกคนจะถูกบันทึกเข้าไปอยู่ระบบบริการ และจะได้รับการดูแลรักษาพยาบาลอย่างเหมาะสมมีประสิทธิภาพและสอดคล้องกับอาการของผู้ป่วยแต่ละรายด้วย พร้อมย้ำให้ทุกจังหวัด หน่วยปฏิบัติ และหน่วยงานในพื้นที่เร่งประชาสัมพันธ์สร้างการรับรู้ให้ชัดเจนเกี่ยวกับการเข้าถึงระบบการรักษาและการเตรียมความพร้อมต่าง ๆ รองรับผู้ป่วยในแต่ละกลุ่มอาการ (เขียว เหลือง แดง) ทั้งในส่วนของ HI และ CI หรือโรงพยาบาล เพื่อประชาชนจะได้ปฏิบัติตัวได้ถูกต้อง เหมาะสม พร้อมขอความร่วมมือประชาชนทุกภาคส่วนทั้งภาครัฐ เอกชน และประชาชนทั่วไปยังต้องเคร่งครัดในการปฏิบ้ติตามมาตรการด้านสาธารณสุข
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (4 มีนาคม 2565) พบผู้ติดเชื้อเพิ่ม รวม 23,834 ราย จำแนกเป็น ผู้ป่วยจากในประเทศ 23,688 ราย และผู้ป่วยมาจากต่างประเทศ 146 ราย รวมผู้ป่วยสะสม 758,561 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 19,351 ราย ทำให้หายป่วยสะสมอยู่ที่ 562,535 ราย (ตั้งแต่ 1 มกราคม 2565) โดยมีผู้ป่วยกำลังรักษา 227,843 ราย และเสียชีวิต 54 ราย
-------------
วันศุกร์ที่ 15 เมษายน 2565
กรมการขนส่งทางบก เริ่มใช้เกณฑ์ตรวจวัดควันดำจากท่อไอเสียใหม่ ตามประกาศกระทรวงทรัพยากรธรรมชาติและสิ่งแวดล้อม ตั้งแต่บัดนี้เป็นต้นไป
กรมการขนส่งทางบก เริ่มใช้เกณฑ์ตรวจวัดควันดำจากท่อไอเสียใหม่ ตามประกาศกระทรวงทรัพยากรธรรมชาติและสิ่งแวดล้อม ตั้งแต่บัดนี้เป็นต้นไป แนะ!!! เจ้าของรถและผู้ประกอบการขนส่ง ตรวจเช็กสภาพรถให้มีค่าควันดำตามเกณฑ์ใหม่ เพื่อร่วมกันแก้ไขปัญหา PM 2.5
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่กระทรวงทรัพยากรธรรมชาติและสิ่งแวดล้อม ได้ออกประกาศกำหนดมาตรฐานค่าควันดำของรถยนต์ที่ใช้เครื่องยนต์แบบจุดระเบิดด้วยการอัด ปรับปรุงการกำหนดมาตรฐานค่าควันดำของรถยนต์ให้มีความเข้มงวดมากขึ้น เพื่อลดการปล่อยควันดำให้น้อยลง ซึ่งจะช่วยเพิ่มประสิทธิภาพในการควบคุมมลพิษ แก้ไขปัญหาฝุ่นละอองขนาดเล็ก PM 2.5 จากแหล่งกำเนิดมลพิษประเภทรถยนต์ และเป็นไปตามมาตรฐานสากล มีผลบังคับใช้วันที่ 13 เมษายน 2565 ดังนั้น กรมการขนส่งทางบก จึงได้ดำเนินการปรับปรุงมาตรฐานการตรวจวัดค่าควันดำจากท่อไอเสียของรถตามกฎหมายว่าด้วยการขนส่งทางบกและกฎหมายว่าด้วยรถยนต์ ให้สอดคล้องตามเกณฑ์มาตรฐานค่าควันดำและวิธีการตรวจวัดที่กระทรวงทรัพยากรธรรมชาติและสิ่งแวดล้อมกำหนด โดยมีสาระสำคัญ ดังนี้ กรณีการตรวจวัดควันดำด้วยเครื่องวัดควันดำระบบวัดความทึบแสง ขณะเครื่องยนต์ไม่มีภาระ ค่าควันดำสูงสุดไม่เกินร้อยละ 30 จากเดิม ร้อยละ 45 และหากตรวจวัดควันดำด้วยเครื่องวัดควันดำระบบกระดาษกรอง ขณะเครื่องยนต์ไม่มีภาระ ค่าควันดำสูงสุดไม่เกินร้อยละ 40 จากเดิม ร้อยละ 50 ซึ่งเกณฑ์การตรวจควันดำใหม่ เริ่มมีผลบังคับใช้กับการตรวจวัดควันดำรถที่มาดำเนินการตรวจสภาพรถก่อนจดทะเบียน หรือตรวจสภาพรถก่อนชำระภาษีประจำปีที่สำนักงานขนส่ง และสถานตรวจสภาพรถ (ตรอ.) ทุกแห่งแล้ว
รองอธิบดีกรมการขนส่งทางบก กล่าวเพิ่มเติมว่า การปรับปรุงมาตรฐานการตรวจวัดค่าควันดำดังกล่าวนอกจากมีผลบังคับใช้กับสำนักงานขนส่ง และสถานตรวจสภาพรถแล้ว ยังนำไปใช้กับการตรวจควันดำบนถนนสายหลักและสายรองทั่วประเทศ ซึ่งเป็นการดำเนินการตามมาตรการเพื่อแก้ไขปัญหาฝุ่นละอองขนาดเล็ก PM 2.5 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยกรมการขนส่งทางบกได้ดำเนินการมาอย่างเข้มข้นต่อเนื่อง จัดผู้ตรวจการออกตรวจวัดควันดำจากท่อไอเสียของรถบรรทุกและรถโดยสาร ในเขตกรุงเทพมหานครและปริมณฑล และเพิ่มความถี่ในการปฏิบัติงานออกตรวจวัดควันดำทั่วประเทศ โดยเฉพาะบนถนนสายหลักและสายรองที่เข้า-ออกกรุงเทพมหานคร ทั้งนี้ ตั้งแต่บัดนี้เป็นต้นไป หากตรวจวัดควันดำด้วยระบบวัดความทึบแสง แล้วมีค่าควันดำเกินร้อยละ 30 หรือตรวจวัดควันดำด้วยระบบกระดาษกรอง แล้วมีค่าควันดำ เกินร้อยละ 40 จะถูกเปรียบเทียบปรับสูงสุด 5,000 บาท และสั่งห้ามใช้รถด้วยการพ่นข้อความ “ห้ามใช้” จนกว่าเจ้าของรถจะนำรถไปแก้ไขสภาพเครื่องยนต์ไม่ให้มีค่าควันดำเกินกำหนด และนำมาตรวจสภาพอีกครั้งจนผ่านการตรวจวัดจึงจะนำไปใช้งานได้ ดังนั้น ผู้ประกอบการขนส่งและเจ้าของรถ ควรให้ความสำคัญกับการบำรุงรักษาเครื่องยนต์ให้อยู่ในสภาพที่สมบูรณ์อยู่เสมอ รวมถึงการปรับพฤติกรรมการขับขี่ที่อาจก่อให้เกิดการเผาไหม้ที่ไม่สมบูรณ์ของเครื่องยนต์ เพื่อร่วมกันแก้ไขปัญหาฝุ่นละอองขนาดเล็ก PM 2.5 ที่เกิดจากยานพาหนะ
วันอาทิตย์ที่ 11 กรกฎาคม 2564
ประกาศ ขสมก. ประจำวันที่ 11 กรกฎาคม 2564 พนักงานติดเชื้อไวรัส COVID-19 จำนวน 8 ราย
ประกาศ ขสมก. ประจำวันที่ 11 กรกฎาคม 2564 พนักงานติดเชื้อไวรัส COVID-19 จำนวน 8 ราย
1) พนักงานเก็บค่าโดยสารรถปรับอากาศ สาย 73 ก เขตการเดินรถที่ 8
2) พนักงานเก็บค่าโดยสารรถธรรมดา สาย 22 เขตการเดินรถที่ 2
3) พนักงานเก็บค่าโดยสารรถปรับอากาศ สาย 138 เขตการเดินรถที่ 5
4) พนักงานขับรถโดยสารปรับอากาศ สาย 84 เขตการเดินรถที่ 6
5) พนักงานขับรถโดยสารปรับอากาศ สาย 556 เขตการเดินรถที่ 6
6) พนักงานขับรถโดยสารธรรมดา สาย 195 เขตการเดินรถที่ 4
7) พนักงานขับรถโดยสารปรับอากาศ สาย 509 เขตการเดินรถที่ 6
8) พนักงานบัญชีค่าโดยสาร เขตการเดินรถที่ 4 เขตการเดินรถที่ 4
วันศุกร์ที่ 22 กรกฎาคม 2565
ผู้ตรวจราชการฯ ดีอีเอส บรรยายพิเศษเรื่องสถานการณ์ข่าวปลอมของไทย
ผู้ตรวจราชการฯ ดีอีเอส บรรยายพิเศษเรื่องสถานการณ์ข่าวปลอมของไทย
เมื่อวันที่21กรกฎาคม2565พ.ต.อ.ดร.อัครพลบุณโยปัษฎัมภ์ผู้ตรวจราชการกระทรวงดิจิทัลเพื่อเศรษฐกิจและสังคมร่วมเป็นวิทยากรบรรยายพิเศษสถานการณ์ข่าวปลอมของประเทศไทยภายใต้โครงการอบรมสัมมนาเชิงปฏิบัติการการต่อต้านข่าวปลอมและความมั่นคงผ่านระบบVideo Conference จัดโดยศูนย์ต่อต้านข่าวปลอมและความมั่นคงสำนักงานตำรวจแห่งชาติ(ศตปค.ตร.)โดยมีหัวข้อบรรยายที่น่าสนใจได้แก่ประชากรไทยกับการเข้าถึงเทคโนโลยีดิจิทัล
การจัดตั้งศูนย์ต่อต้านข่าวปลอมของประเทศไทยหลักเกณฑ์ในการพิจารณาข่าวปลอมวิธีการรับมือกับข่าวปลอมในฐานะประชาชนและในฐานะเจ้าหน้าที่ตำรวจการวิเคราะห์แนวโน้มสถานการณ์ข่าวปลอมและข้อพึงระวังในการทำงานด้านข่าวปลอมเป็นต้น
ทั้งนี้เพื่อให้ความรู้แก่ผู้เข้าอบรมซึ่งมีภารกิจหน้าที่เกี่ยวกับการรักษาความสงบภายในประเทศรวมทั้งงานการข่าวถือเป็นงานด้านหนึ่งที่มีความสำคัญจะต้องมีการบูรณาการในแนวความคิดและการปฏิบัติให้ได้ผลย่างเป็นรูปธรรมการจัดอบรมดังกล่าวได้จัดขึ้นระหว่างวันที่21-22กรกฎาคม2565 ณศูนย์ฝึกอบรมพัฒนาบุคลากรและสวัสดิการสำนักงานตำรวจแห่งชาติ(โรงแรมSea Sand sun Cha Am Resort )อำเภอชะอำจังหวัดเพชรบุรี
****************
วันอาทิตย์ที่ 9 มกราคม 2565
โฆษกรัฐบาลเผย “นายกฯ” ติดตามการช่วยเหลือ “กลุ่มคนบันเทิงกลางคืน” สำนักงานประกันสังคมแจงโอนเงินเยียวยา 5,000 บาทแล้ว กว่า 7 หมื่นราย ย้ำกลุ่มตกหล่นผูกพร้อมเพย์เลขบัตรประชาชนด่วน
โฆษกรัฐบาลเผย “นายกฯ” ติดตามการช่วยเหลือ “กลุ่มคนบันเทิงกลางคืน” สำนักงานประกันสังคมแจงโอนเงินเยียวยา 5,000 บาทแล้ว กว่า 7 หมื่นราย ย้ำกลุ่มตกหล่นผูกพร้อมเพย์เลขบัตรประชาชนด่วน ชวนกลุ่มแรงงานอิสระในสถานบันเทิงที่ผ่านการรับรอง สมัคร ม.40 พร้อมชำระเงิน
วันที่ 9 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามมาตรการเยียวยา ช่วยเหลือกลุ่มผู้ประกอบการและลูกจ้างอาชีพกลางคืนที่ได้รับผลกระทบจากสถานการณ์โควิด-19 ซึ่งเป็นผู้มีรายชื่อในฐานข้อมูลผู้ประกันตนในระบบประกันสังคมของกลุ่มคนทำงานในสถานบันเทิงจำนวนประมาณ 120,000 คน โดยสำนักงานประกันสังคม กระทรวงแรงงาน ได้เริ่มโอนเงินเยียวยารอบแรกเมื่อวันที่ 29 ธันวาคม 2564 ที่ผ่านมา เข้าบัญชีพร้อมเพย์เลขบัตรประชาชน คนละ 5,000 บาท เป็นระยะเวลา 1 เดือน ให้กับผู้ประกันตนที่มีสัญชาติไทย ทั้งมาตรา 33 ที่ทำงานในกิจการสถานบันเทิง ผับ บาร์ คาราโอเกะ ผู้ประกันตนตามมาตรา 39 และมาตรา 40 และได้รับการรับรองจากสมาคมดนตรีแห่งประเทศไทยในพระบรมราชูปถัมถ์ หรือสมาพันธ์เครือข่ายคนบันเทิงที่จดทะเบียนกับกระทรวงมหาดไทย หรือกรมพัฒนาธุรกิจการค้า ว่าทำงานในสถานบันเทิงกลางคืนจริง ล่าสุด (ข้อมูล ณ วันที่ 7 มกราคม 2565) สำนักงานประกันสังคม ได้โอนเงินให้ผู้ประกันตนทั้ง 3 มาตราไปแล้วกว่า 70,000 ราย ประกอบด้วยผู้ประกันตนมาตรา 33 ได้รับเงินแล้วจำนวน 7,935 ราย ผู้ประกันตนมาตรา 39 จำนวน 3,514 ราย และผู้ประกันตนมาตรา 40 จำนวน 61,462 ราย รวมทั้งสิ้น จำนวน 72,911 ราย รวมเป็นเงิน 364,555,000 บาท โดยพบปัญหากลุ่มตกหล่นโอนไม่สำเร็จจากสาเหตุต่าง ๆ อีก 1,521 ราย ซึ่งส่วนใหญ่เกิดจากปัญหายังไม่ผูกพร้อมเพย์เลขบัตรประชาชน ทำให้ผู้ประกันตนยังไม่ได้รับเงินช่วยเหลือเยียวยาดังกล่าว
โฆษกประจำสำนักนายกรัฐมนตรี กล่าวเพิ่มเติมว่า ผู้ประกอบอาชีพอิสระคนบันเทิงกลางคืนที่ยังไม่ได้สมัครเป็นผู้ประกันตนตามมาตรา 40 ให้รีบสมัครพร้อมชำระเงินสมทบให้ทันภายในวันที่ 14 มกราคม 2565 และให้ทางสมาคมฯ ดังกล่าวข้างต้น รับรองภายในวันที่ 28 มกราคม 2565 เท่านั้น โดยสามารถสอบถามได้ที่เพจกลุ่มสมาคมศิลปินกลางแจ้ง สามารถตรวจสอบสิทธิโครงการเยียวยาผู้ประกันตนในกิจการสถานบันเทิง และผู้ประกอบการอาชีพอิสระที่ทำงานเกี่ยวข้องกับสถานบันเทิงที่ได้รับผลกระทบจากมาตรการของรัฐ ได้ที่หน้าเว็บไซต์ สปส. https://www.sso.go.th/eform_news/ หรือหากมีข้อสงสัยติดต่อสอบถามได้ที่สายด่วนสำนักงานประกันสังคม 1506 ทุกวัน ตลอด 24 ชั่วโมง
“นายกรัฐมนตรีเข้าใจความลำบากของประชาชนทุกกลุ่มที่ได้รับผลกระทบจากสถานการณ์โควิด-19 โดยเฉพาะกลุ่มผู้ทำงานอิสระ คนบันเทิงกลางคืน ผับ บาร์ คาราโอเกะ หรือที่ทำงานบันเทิง นักร้อง ลิเก นักดนตรี พนักงานเสิร์ฟ คนขับรถรับ-ส่ง ที่ยังไม่สามารถประกอบอาชีพได้ เพราะสถานที่ท่องเที่ยวกลางคืนต้องปิดกิจการชั่วคราวมาเป็นระยะยาวนาน จึงได้กำชับให้กระทรวงแรงงานเร่งดำเนินมาตรการช่วยเหลือและเยียวยาผู้ที่ได้รับผลกระทบให้รวดเร็วและทั่วถึงทุกกลุ่มอย่างเต็มที่ ขอย้ำให้ผู้ประกันตนที่ได้รับสิทธิ เร่งตรวจสอบบัญชีธนาคารว่าได้ผูกพร้อมเพย์เลขบัตรประชาชนไว้หรือไม่ ให้ดำเนินการให้เรียบร้อยเพื่อรับเงินเยียวยาดังกล่าว” นายธนกร กล่าว
วันพฤหัสบดีที่ 19 สิงหาคม 2564
สพฉ. เปิดบริการ "รถนำส่ง" ผู้ป่วยโควิดสีเขียว (กทม. - ปริมณฑล) ที่ได้เตียงแล้ว ฟรี!
....
สถาบันการแพทย์ฉุกเฉินแห่งชาติ (สพฉ.) ได้เปิดบริการ "รถนำส่ง" ผู้ป่วยโควิด-19 กลุ่มสีเขียว ที่ได้รับการยืนยันแล้วว่า "มีเตียงรักษา" ไม่ว่าจะเป็นโรงพยาบาล โรงพยาบาลสนาม ศูนย์พักคอย Hospitel ทั้งภาครัฐและเอกชนในพื้น กทม. - ปริมณฑล โดยไม่คิดค่าใช้จ่าย
.
ผู้ป่วยท่านใด มีความประสงค์ขอรับบริการดังกล่าว สามารถลงทะเบียน ได้ที่https://docs.google.com/.../1FAIpQLSca0yB2m.../viewform...
.
เพื่อความสะดวกและรวดเร็วกรุณาลงทะเบียนล่วงหน้า เมื่อเจ้าหน้าที่ตรวจสอบข้อมูลแล้วจะติดต่อกลับเพื่อประสานนัดหมายเวลา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 5 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 4 จังหวัด ประจำวันที่ 5 ธันวาคม 2564 เวลา 08.30 น. สามารถสัญจรผ่านได้ 1 สายทาง และไม่สามารถผ่านได้ 3 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 5 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 1 สายทาง และไม่สามารถผ่านได้ 3 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 5 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ สุราษฎร์ธานี นครศรีธรรมราช พัทลุง และชุมพร สามารถสัญจรผ่านได้ 1 สายทาง คือ สายทาง พท.2013 แยก ทล.41 (กม. ที่ 76+300) - บ้านใหม่ อำเภอควนขนุน และอำเภอเมือง จังหวัดพัทลุง น้ำท่วม 30 เซนติเมตร (ช่วง กม. ที่ 0+000 - 12+150) ทั้งนี้ แขวงทางหลวงชนบทพัทลุงได้มีการลำเลียงกระสอบทรายเพื่อช่วยเหลือประชาชนในพื้นที่ พร้อมเข้าช่วยเหลือประชาชนผู้ใช้รถที่มีรถเสียระหว่างทางอีกด้วย และไม่สามารถผ่านได้ 3 สายทาง แบ่งเป็น น้ำท่วมสูง 2 สายทาง (2 แห่ง) ทางขาด 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 80 เซนติเมตร (ช่วง กม. ที่ 3+000 - 11+200)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อำเภอทุ่งตะโก และสวี จังหวัดชุมพร โครงสร้างทางชำรุด (ช่วง กม. ที่ 5+400 - 5+450)
3. สายทาง นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 50 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยง ปักเสาขาวแดงแสดงเขตแนวเส้นทาง บริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคมหากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
วันจันทร์ที่ 24 มกราคม 2565
กระทรวงเกษตรฯ เร่งติดตามการดำเนินงานโครงการยกระดับแปลงใหญ่ฯ
กระทรวงเกษตรฯ เร่งติดตามการดำเนินงานโครงการยกระดับแปลงใหญ่ฯ เฉพาะกิจด้านการตรวจสอบการจัดทำบัญชี
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุม ติดตาม เร่งรัด ขับเคลื่อนการดำเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด การติดตามตรวจสอบเอกสารบัญชีของกลุ่มแปลงใหญ่ที่เข้าร่วมโครงการฯ ซึ่งพบข้อสังเกตในการจัดทำเอกสารบัญชีการใช้จ่ายเงินงบประมาณของกลุ่มแปลงใหญ่ที่ได้รับการสนับสนุน เพื่อให้เอกสารทางบัญชีของกลุ่มแปลงใหญ่เกิดความถูกต้องครบถ้วนตามเงื่อนไขโครงการฯ ผ่านระบบ Video Conference (Zoom Meeting) จากห้องประชุมกระทรวงเกษตรและสหกรณ์
ทั้งนี้ จากการติดตามข้อมูล พบว่า มี 56 จังหวัด ที่พบข้อสังเกตด้านการจัดทำบัญชีที่ไม่ถูกต้องตามเงื่อนไขโครงการฯ โดยแต่ละจังหวัดได้รับข้อสังเกตจากสำนักงานตรวจบัญชีในพื้นที่ไปแล้ว และส่วนใหญ่ได้ดำเนินการปรับปรุงแก้ไขแล้ว คาดว่าจะสามารถดำเนินการได้แล้วเสร็จตามกรอบระยะเวลาที่กำหนด
รองปลัดกระทรวงเกษตรและสหกรณ์ เปิดเผยว่า การติดตามการดำเนินงานโครงการยกระดับแปลงใหญ่ฯ ช่วงสุดท้ายก่อนสรุปโครงการ ต้องการให้เอกสารการดำเนินงานทุกอย่างเป็นไปอย่างถูกต้อง เพื่อสร้างความมั่นใจในการปฏิบัติงานในทุกด้าน จึงจำเป็นต้องเร่งรัดให้หน่วยงานปฏิบัติงานในระดับพื้นที่เร่งติดตามการปรับแก้การตรวจสอบเอกสารบัญชีที่สำนักงานตรวจบัญชีสหกรณ์ได้ให้ข้อสังเกตไว้ และมอบหมายให้หน่วยงานที่เกี่ยวข้องทั้งหน่วยงานเจ้าของสินค้าและหน่วยงานตรวจสอบบัญชีร่วมบูรณาการการทำงานเชิงรุก เพื่อแก้ปัญหาและสนับสนุนการดำเนินงานของกลุ่มแปลงใหญ่ต่อไป